স্ট্রং রুমের বাইরে তৃণমূল ক্যাম্পে কীর্তি আজাদকে নিয়ে ফুরফুরে মেজাজে দুর্গাপুরের তৃণমূল প্রার্থী

দুর্গাপুর- স্ট্রং রুমের (Strong Room) বাইরে তৃণমূল ক্যাম্পে ফুরফুরে মেজাজে দুর্গাপুর পূর্বের তৃণমূল প্রার্থী প্রদীপ মজুমদার (Trinamool candidate Pradeep Majumdar) সঙ্গে সাংসদ কীর্তি আজাদ (MP Kirti Azad) । রাত পোহালেই শুরু হবে বিধানসভা নির্বাচনের ভোট গণনা। আর তারপরই স্পষ্ট হবে বাংলার পরবর্তী সরকার গঠনের চিত্র। রাজ্যের ক্ষমতার মসনদে কারা বসবে তৃণমূল কংগ্রেস নাকি বিজেপি তা জানার অপেক্ষায় গোটা রাজ্য।

আরও পড়ুন- গণনার আগেই ‘লকডাউন’ স্ট্রংরুম! কাকদ্বীপে কড়া নিরাপত্তা

দুর্গাপুর মহাবিদ্যালয়ে আপাতত কড়া নিরাপত্তার মধ্যে সংরক্ষিত রয়েছে ইভিএম। ডিসিআরসি কক্ষে ভোটযন্ত্রগুলিকে রাখা হয়েছে কেন্দ্রীয় বাহিনীর সশস্ত্র জওয়ান ও রাজ্য পুলিশের নজরদারিতে। পাশাপাশি বিভিন্ন রাজনৈতিক দলের প্রার্থী ও কর্মীরাও পরিস্থিতির ওপর নজর রাখছেন। ফল ঘোষণার আগে জয়ের ব্যাপারে আত্মবিশ্বাসী দুই প্রধান রাজনৈতিক শিবিরই।

রবিবার দুপুরে তৃণমূলের ক্যাম্পে দেখা গেল প্রদীপ মজুমদারকে। দুর্গাপুর পূর্ব কেন্দ্রের এই তৃণমূল প্রার্থীকে বেশ ফুরফুরে মেজাজে দেখা যায়। তাঁর সঙ্গে উপস্থিত ছিলেন বর্ধমান- দুর্গাপুরের সাংসদ কীর্তি আজাদকে। তৃণমূল কর্মীদের সঙ্গে তাঁরা ভোট গণনা ও সম্ভাব্য ফলাফল নিয়ে আলোচনা করেন। এখন সবার নজর গণনা কেন্দ্রের দিকে কাউন্টিং শুরু হলেই পরিষ্কার হবে বাংলার রাজনৈতিক ভবিষ্যৎ।